1)+Ungdom+og+medievanar+(innleiing)+Gørild

=​Ungdom og mediavanar - innleiing= Temaet "Ungdom og medievanar" er eit utruleg meir omfattande tema i 2010 enn det var i 1990. På 20 år har auken i elektroniske og digitale medium utvikla seg kollossalt. No er PC'ar med Internettilkopling, mobiltelefonar, MP3, Iphone, Ipod, digitale fotoapparat og videokamera bortimot allemannseige. Slik var ikkje stoda i 1990, heller ikkje i 1995. I dag vil dei fleste ungdommar tykkje at livet er rart utan å ha fleire av desse media tilgjengeleg.

Då Kunnksapsløftet vart innført i 2006, fekk ein for første gong inn bruk av IKT som eit eige mål i fleire læreplanar, blant anna i norsk og engelsk. IKT har og vorte eit basisfag i lag med lesing, skriving og rekning. For å imøtekome desse krava i læreplanane, innførte Sogn og Fjordane Fylkeskommune berbare PC'ar til alle elevar på Vg1 hausten 2009. Det betyr at hausten 2011 vil alle elevar i vidaregåande skule i fylket ha eigne, berbare PC'ar som dei skal bruke til skulearbeid.

Sjølvsagt er intensjonane om at elevane skal nytte dette verktøyet til å arbeide med skulearbeid god, men realitetane viser at mange elevar fort vert distraherte i skulearbeidet når dei har logga seg inn på sosiale nettstader som Facebook, Twitter, Nettby og MSN. Skulen vår har eit forbod om å nytte desse i skuletida, men det viser seg at det er vanskeleg å unngå. Mange elevar nyttar t.d Facebook for å sende skulerelaterte dokument til gruppemedlemmer i eit gruppearbeid. Dessutan veit vi og at mange slit med å konsentrere seg fagleg over ein lengre periode, så då vert desse online-programma svært freistande å flykte inn i. Av saker som var oppe i media våren 2009, veit vi og at vaksne lar konsentrasjonen om viktige saker, t.d på fylkesting, liggje og nyttar heller Facebook til å fortelje om irriterande "sokkaseg" (. NB! Multitasking: Bruk av Internett, chat og mobiltelefon samstundes.

I gruppa vår har vi valt å sjå på gruppa "ungdom" som personar mellom 13 og 20 år. Det viser seg at ein del forskningsrapportar opererer med ulike aldersgrupperingar når det handlar om medievanar. Likevel er dei nyttige for vår oppgåve. Sidan temaet "Ungdom og medievanar" er stort og omfattande, har vi valt å sjå på korleis ungdom nyttar nokre av dei sosiale media, nokre digitale media og nokre av dei tradisjonelle media. Som sosiale medium reknar vi t.d. Facebook, Chat og mobiltelefon. Med digitale medium meiner vi bruk av t.d. dataspel, TV-spel og berbare spel som t.d. Nintendo DS som ikkje er rekna for å vere sosiale. Når vi omtalar tradisjonelle medium tenkjer vi på TV, radio, trykte aviser og vekeblad/magasin. Innanfor desse tre hovudområda vil vi gå litt nærare innpå nokre av undergruppene. Disposisjon/ innhaldsliste finn du på første sida.

I arbeidet med dette gruppearbeidet har vi fått klart for oss at dette emnet er stort og omfattande. Ei undersøking utfort av Kayser Family-stiftinga viser at amerikanske ungdommar i alderen 8-18 år dag i snitt bruker 7,5 timar på elektronikk kvar dag. Samstundes veit vi også at dei ofte er forbrukarar av meir ein eitt medium samstundes, såkalla multitasking. Det vil seie t.d. å surfe på nettet samstundes som dei lyttar på musikk. Til saman blir dei eksponerte for 11 timar mediainnhald på dei 7,5 timane. Dette skulle tilseie kor stort og omfattande emnet er.

media type="youtube" key="sIFYPQjYhv8" height="403" width="681"

Til side 2 Sosiale medium

Kjelder: http://www.firda.no/nyhende/article4394261.ece, 23.01.2010) http://www.umn.no/sider/bilde.aspx?fh=350&fw=440&src=/umn/bilder/IMG_3968.JPG [] http://www.dagbladet.no/2010/01/21/nyheter/teknologi/media/data_og_teknologi/mobil/10026624/